سینما اوسیک

سینما اوسیک اتا سینما نوم بی‌یه که ۱۳۱۷ شمسی سال دله، مازرونِ بابل شهر دله بساتنه. این سینما چن‌کش نوم عوض هاکرده. ونه درون تا دویست نفر جا بینه و تا ۱۳۴۰ فعال بی‌یه.

 تاریخچه 
سینما اوسیک ره اتا آلمانی مردی بساته و شه نوم هاکرده. ایران اشغال په، این سینما آلمانی فیلمون ره کنار دینگو و روسی فیلمون ره نشون دا.

روس‌ها که ایران جه بوردنه په، اتا بابلِ ارمنی که ونه نوم ره اویانس مالیانس گتنه و شهردله مهمانخنه داشته، سینما اوسیک ره بخری‌یه و محمدقلی اهرابی ره إجاره هدا و اهرابی ونه نوم ره عوض هاکرده و سینما ایران دینگو. مالیانسِ ریکا که خارج دیّه و وردگرسته ایران، خاسته سینما ره رقد هاده و هؤتل بساجه ولی اهرابی نی‌یشته. استپان مالیانس آخرسر قبول هاکرده وه ره سینما حفظ هاکنه و ونه نوم ره سینما زیبا بی‌یشته.

تا ۱۳۴۰ فعال بی‌یه. این سال دله، سینما ره رقد بدانه و ونه صندلی ره اتی دیگر سینما جه بروتنه.

 منابع 

رج:مازرون سینمائون
رج:بابل خجیر جائون